Mampak

An sarong mampak  (Ingles: monster) iyo an sarong klase nin linalang na kathang-isip na manonompongan sa tarakotan, pantasya, kathang-isip na pang-agham, tradisyon na pambanwaan, mitolohiya, asin relihiyon. Parating piglaladawan an mga mampak bilang delikado asin agresibo asin may kakaiba asin makatakot na itsura na nagkakawsa nin kilabot asin paghadit. Parating malaen an itsura ninda na luwas sa kinaban na ini asin/o mutanteng hayop o kakaibang linalang na manlaenlaen an korte, alagad mapupwede man ining magkorteng tawo, siring kan mga mutante, aswang, espiritu, sombi o kanibal, apwera pa sa iba pang porma. Mapupwedeng magkaigwa o mayong kapangyarihan na sobrenatural, alagad komun na may kakayahan sindang gumadan o magkawsa nin nagkapirang porma nin pagwasak, na binabantaan an kaayusan sa sosyedad o moral kan kinaban nin tawo.